kardosdrur/scandi-wiki huggingface dataset:
Mike Nichols

Mike Nichols (født som Michael Igor Peschkovsky den 6. november 1931 i Berlin, død 19. november 2014) var en amerikansk komiker, teaterinstruktør og filminstruktør. Hans familie måtte flygte til USA fra Nazityskland i 1939.

Mike Nichols film er blevet nomineret til i alt 42 Oscars, hvoraf det er blevet i alt 7 priser. Herudover er Mike Nichols den eneste filminstruktør, bortset fra Mel Brooks, hvis film har vundet samtlige de fire store filmpriser: Emmy, Grammy, Oscar og Tony, også kaldet EGOT.

Nichols var oprindelig stand-up-komiker. I 1962 vandt han og Elaine May en Grammy for bedste humor-plade for "An Evening with Elaine May and Mike Nichols". Derfter begyndte han at instruere film.

Han var gift med den kendte amerikanske TV-journalist Diane Sawyer.

Filmografi

Referencer

Eksterne henvisninger 

 

Filminstruktører fra USA
Personer fra Berlin
Golden Globe for bedste instruktør
Oscar for bedste instruktør
Rókur av Fløtum Jespersen

Rókur av Fløtum Jespersen (født 16. marts 1985) er en professionel færøsk fodboldspiller (og A-landsholdsspiller), hvis primære position er på den offensive midtbane.

Spillerkarriere

Klubkarriere 
Jespersen fik sin fodboldopdragelse i den færøske fodboldklub Havnar Bóltfelag (HB) fra Tórshavn, hvor Jespersen efterfølgende indledte sin seniorkarriere. Den højre-benede fodboldspiller debuterede allerede som 16-årig for hovedstadsklubbens 1. seniorhold under 2001-sæsonen i forbindelse med en udebanekamp den 18. marts 2001 (to dage efter hans 16-års fødselsdag) i færøske pokalturnering mod Tvøroyrar Bóltfelag (TB), der blev vundet af HB med cifrene 14-3. Det blev til yderligere spilletid i fire kampe i debutsæsonen for den unge færing, hvilket udløste to scoringer i pokalen. Jespersen har været med på barndomsklubbens førstehold, der har vundet det færøske mesterskab i fire omgange i henholdsvis 2002, 2003, 2004 og 2006-sæsonerne samt en enkelt færøsk pokaltitel i 2004-sæsonen. I midtbanespillerens syv sæsoner på førsteholdet er han blevet noteret for samlet 142 kampe og 32 scoringer. Jespersen fik kun to officielle kampe på grønsværen i 2002-sæsonen, mens det i 2003-sæsonen blev til 16 optrædener. I sine sidste fire sæsoner ved klubben var Jespersen blevet fast mand på klubbens bedste mandskab. Det er endvidere blevet til deltagelse i europæiske turneringskampe med HB (i alt syv kampe og et mål) – herunder kvalifikationskampe til UEFA Champions League. Jespersen opnåede også tre kampe i Atlantic Cup i 2003, 2004 og 2005 mod islandske fodboldhold med et enkelt mesterskab til følge i 2004-sæsonen.

Kort tid inden transfervinduet i vinterpausen 2007/2008 lukkede, sikrede 2. divisionsklubben Fremad Amager, der på dette tidspunkt overvintrede på en førsteplads i divisionens øst-pulje, sig Jespersens underskrift på en professionel kontrakt med sportslig virkning fra og med den 1. februar 2008. Jespersen debuterede for amagerkanerne den 29. marts 2008 i forbindelse med en 2. divisionskamp på Østerbro Stadion mod hjemmeholdet B.93, da han blev skiftet ind i det 46. minut i stedet for angriberen Anders Jochumsen – kampen endte med en 3-1 sejr til Fremad Amager.

Landsholdskarriere 
Det er blevet til spilletid i flere officielle ungdomslandskampe for Færøerne og Jespersen er i flere omgange blevet udtaget til bruttotruppen for det færøske A-landshold uden at det har resulteret i spilletid. Debuten på det bedste nationale mandskab, som repræsentant for HB, kom først i forbindelse med en EM 2008-kvalifikationskamp på hjemmebane mod Frankrig den 13. oktober 2007, hvor han blev indskiftet i det 78. minut i stedet for landsholdskollegaen Mikkjal Thomassen – kampen blev tabt med 6-0.

Hæder/titler

Klub 
 Havnar Bóltfelag:
 Færøsk mester 2002, 2003, 2004 og 2006
 Atlantic Cup 2004
 Færøsk pokalmester 2004

Referencer

Ekstern kilde/henvisning 
 Spillerprofil på fca.dk

Fodboldspillere fra Færøerne
Fodboldspillere fra Havnar Bóltfelag
Fodboldspillere fra Fremad Amager
Personer fra Thorshavn
5 eurocent

5 eurocent-mønterne består af kobberbelagt stål. De har en diameter på 21,25 mm, en tykkelse på 1,67 mm og vejer 3,92 g. Deres rand er glat.

Sider 
Som alle de andre euromønter har 5 centen en fælles side og en national side.

Den fælles side

Nuværende nationale sider 
For øjeblikket (2009), præger 19 lande euromønter, dermed er der også 19 forskellige versioner af 5 eurocent-mønten. Der er dog 24, hvis man tæller de forhenværende versioner med.

Forhenværende nationale sider 

Det var ikke meningen at de nationale sider skulle udskiftes før år 2008, ved mindre Monarken oa. som var portrætteret blev udskiftet. Hvilket allerede er sket 2 gange: Pga. Johannes Paul II døde blev der præget en møntserie der repræsenterede den ledige pavestol, hvorefter der blev præget endnu en møntserie da den nye pave blev fundet. 
Den anden gang var da Monacos prins døde, hvilket medførte en ændret møntserie.

Mønter før tilføjelse 
Ifølge en ny lov skal alle eurolandene skrive deres navn eller forkortelsen af deres navn på alle deres euromønters nationale side. Men landene bestemmer selv, hvornår de vil tilføje denne ændring. Finland var første land til at gøre dette med tilføjelsen af (FI). Her vises billeder af mønterne før denne ændring.

Fremtidige nationale sider 
Den forudsete optagelse i eurosamarbejdet har fået Estland, Letland og Litauen til at lave foreløbige udkast til hvordan deres euromønter skal se ud.
Det skal bemærkes at designene kan ændre sig inden mønterne bliver præget.

Eksterne henvisninger 

Den Europæiske Centralbank: 5 cent 

Euromønter
Lungeurt

Lungeurt (Pulmonaria) er en slægt med 16 arter, som er udbredt i Europa, Lilleasien, Kaukasus samt Central- og Østasien, men med tyngdepunktet i det sydøstlige Europa. Slægten er dog yderst kompleks, for der eksisterer mange overgange mellem de enkelte arter og hybride former, og det er ofte kun muligt at artsbestemme planterne ved kromosomanalyser. Angivelserne i litteraturen af udbredelsesområder kan derfor være behæftet med fejl. Her beskrives kun de arter, som er vildtvoksende i Danmark eller som dyrkes her.

 Almindelig lungeurt (Pulmonaria obscura)
 Blød lungeurt (Pulmonaria mollis)
 Broget lungeurt (Pulmonaria saccharata)
 Fransk lungeurt (Pulmonaria affinis)
 Himmelblå lungeurt (Pulmonaria angustifolia)
 Hvidplettet lungeurt (Pulmonaria officinalis)
 Rød lungeurt (Pulmonaria rubra)
 Storbladet lungeurt (Pulmonaria stiriaca)

 Pulmonaria dacica
 Pulmonaria filarszkyana
 Pulmonaria helvetica
 Pulmonaria kerneri
 Pulmonaria longifolia
 Pulmonaria montana
 Pulmonaria vallarsae
 Pulmonaria visianii

Rublad-familien
Himmelblå lungeurt

 
Himmelblå lungeurt (Pulmonaria angustifolia) er en 15-30 cm høj urt, der i Danmark vokser på tørre skrænter et enkelt sted på Sjælland.

Beskrivelse 
Himmelblå lungeurt er en flerårig urt med en opstigende vækst. Stænglerne er blødhårede og runde i tværsnit. Bladene i den grundstillede roset er lancetformede med en nedløbende bladplade, mens de spredtstillede stængelblade er elliptiske. Alle er tæt behårede og har hel rand. Oversiden er lyst grågrøn, mens undersiden er en del lysere.

Blomstringen sker i april-maj, hvor blomsterne sidder i små, endestillede stande. De enkelte blomster er 5-tallige, tragtformede og lyseblå. Frugterne er glatte delfrugter.

Rodnettet består af en krybende jordstængel og trævlede rødder.

Højde x bredde og årlig tilvækst: 0,25 x 0,25 m (25 x 25 cm/år).

Voksested 

Arten er hjemmehørende i det centrale og sydøstlige Europa med spredte forekomster i Italien, Frankrig, Sverige og Danmark. Den er knyttet til lysåbne voksesteder med lav vegetation på tør bund.

Himmelblå lungeurt findes kun vildtvoksende ét enkelt sted i Danmark, i Hornsherred på Sjælland. Den er opført som akut truet på den danske rødliste siden 1997.

På det eneste voksested i Danmark er jorden kalkrig og tør, og området bliver plejet som et overdrev med lav plantevækst. Her findes den sammen med bl.a. engtroldurt, europæisk engblomme, knoldet mjødurt, kødfarvet gøgeurt, liden frøstjerne, nikkende kobjælde, skovkløver, storblomstret brunelle og strandkvan.

Kilder 

 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Rublad-familien
Haveplanter
Flerårige urter
Blå blomster
Christian Thorup Nielsen

Christian Thorup Nielsen (5. februar 1923 i Sebbersund — 3. august 1992 i Flensborg-Harreslev) var skoledirektør for Dansk Skoleforening for Sydslesvig.

Thorup Nielsen blev student fra Aalborg Katedralskole i 1942 og cand.mag. i fysik og matematik fra Københavns Universitet i 1950. I kandidatåret 1950 blev han gift med Elva Nissen (1924-2014) fra Overby (Døstrup Sogn) ved Tønder, og sammen blev de matematiklærere på Duborg-Skolen i Flensborg. Her var Thorup Nielsen adjunkt i ti år (1951-1961), inden han i 1961 blev skoledirektør, og i 1989 gik han på pension.

Henvisninger 
 Hans Andresen: Sydslesvigs danske skoles historie efter 1920. Syddansk Universitetsforlag 2017. . Side 561 f.

Skolefolk fra Danmark
Sydslesvig
Danskere i 1900-tallet
Personer i Kraks Blå Bog (afdøde)
Studenter fra Aalborg Katedralskole
Uddannelsescenter Holstebro

Uddannelsescenter Holstebro (tidligere Holstebro teknisk skole) er en uddannelsesinstitution beliggende på Døesvej i Holstebro. På denne skole er det muligt at tage en række uddannelser, herunder tømrer, maler eller speditør. Derudover kan man tage højere teknisk eksamen(HTX).

Eksterne henvisninger 
 Uddannelsescenter Holstebros hjemmeside

Uddannelsesinstitutioner i Danmark
Bygninger, konstruktioner og anlæg i Holstebro
Tekniske gymnasier i Danmark
Uddannelse i Holstebro
Mette Korsgaard

Mette Korsgaard (født 1958) er en dansk journalist og instruktør.

Hun bor på Frederiksberg og er gift med journalist Niels Krause-Kjær. Parret har 2 børn, Peter og Marie. Mette Korsgaard har desuden en datter, Katrine Korsgaard Vendelboe.

 Uddannet fra Danmarks Journalisthøjskole 1992.

 Journalist på Jyllands-Posten (1992-96)
 Ansat i DR, først og fremmest som tilrettelægger af dokumentarprogrammer (1996-)
 Redaktør i Fakta-afdelingen i DR Århus (2006-2007)
 Nordjyske Medier (2007)
 Selvstændig kragefilm.dk (2007- )

Tidligere produktioner:

 Bonnie og de tusinde mænd: Dokumentarfilm vist på DR1, september 2015 - nomineret til Årets dokumentarfilm

 Min Barndom i Helvede; Dokumentarfilm vist på DR1, maj 2012 - vandt Årets Guld plus Årets dokumentarfilm på TV-festivalen 2013

 Oplysningsfilm og interviews om samarbejde med forældre til anbragte børn og unge; Produceret for Servicestyrelsen

 Undervisningsfilm til folkeskolen om vand; Produceret for Grundfoss

 Jubilæumsfilm for AKV Langholt

 Udviklingsfilm fra TDC
 Bøger: Festskrift for halvgamle krager, People's Press 2013, Min uimodståelige mand, Gyldendal 2018,

Eksterne henvisninger 
 Krage Film | Mette Korsgaard

Journalister fra Danmark
Little T&A

"Little T&A" er den fjerde sang fra rock ‘n’ roll bandets The Rolling Stones album Tattoo You fra 1981 album. Sangen bliver sunget af guitaristen Keith Richards.

Sangen blev ligesom alle de andre sange krediteret til sangskriverparret Jagger og Richards, men "Little T&A" var hovedsageligt en komposition fra Richards. Richards begyndte originalt at skrive sangen tidligt i 1979, med intensioner om at have sangen færdig så den kunne komme på albummet Emotional Rescue. I stedet for at komme på det album kom den så i stedet på Tattoo You to år senere . Bandet begyndte at arbejde på nummeret i midten af 1981. 

Sangen starter med et riff fra Richards, der udover at synge også spillede bass og elektrisk guitar sammen med Ron Wood. Ian Stewart spillede klaver på nummeret, og Jagger sang kor sammen med Richards og Wood, mens Charlie Watts spillede trommer . 

Teksten til "Little T&A" blev beskrevet af Richards på tidspunktet for dens udgivelse:” Altså, sangen handlede om hver eneste gang jeg mødte en eller anden for en nat eller to, og aldrig skulle se dem igen. Og også om det lort det nogen gange sker, når du kommer til at støder ind i ukendte folk, og ikke ved hvilken scene du kommer ind i, kender du det ''” ? 

Titlen på sangen bliver aldrig sunget, men et lignende omkvæd bliver sunget i stedet:

En live udgave finde på dokumentar filmen Shine a Light, og vil blive udgivet på soundtracket af same navn som først udkommer den 7. april 2007 .

Eksterne henvisninger 

Officiel tekst
Hør The Rolling Stones ”Little T&A”

Fodnote 

Rolling Stones-sange
Bajuvarere

Bajuvarerne er et navn for befolkningen i Bayern. Det var et germansk stammefolk af markomannere, der mod slutningen af folkevandringstiden bosatte sig i Bayern, store dele af Østrig og i Sydtyrol.

I år 15 f.Kr. erobrede Romerriget der nordlige alpeforland til Donau. På det tidspunkt var området omkring sydbayern og Østrig beboet af kelterne i det noriske kongerige, og germanernes udbredelse var endnu ikke nået hertil. En af de keltiske stammer nord for Donau kaldte sig bojere, der senere blev til det germanske navn Baio-warioz, der videre blev til bajuvarerne. Navnet Böhmen er afledt af bojerne, da det stammer fra det germansk-latiniserede navn boio-hemum (bojernes hjem). Da efterleddet warioz er en betegnelse for en mand bliver bajuvarernes navn i dag tydet som "mændene fra Böhmen".

Med romernes indtog skete der i de følgende tohundrede år en betydelig befolkningsvækst og i år 212 fik alle frie indbyggere i de romerske provinser borgerret af kejser Caracalla. 

I 488 forlod provinsialromerske borgere de romerske provinser nord for Alperne efter befaling fra Odoaker, der i 476 havde afsat det sidste romerske kejser Romulus Augustus. Efter romernes afvandring fra området har germanske folk under folkevandringerne bosat sig i området og blandt andet slået sig sammen Markomannerne og har fået betegnelsen bajuvarer.

Bajuvarerne etablerede i det 6. århundrede et bayrisk hertugdynasti med slægten Agilolfinger, og det bayriske hertugdømme bliver til en del af Frankerriget.

Den første skriftlige kilde, der beskriver eksistensen af bajuvarerne, stammer fra Venantius Fortunatus, der var en latinsk poet og hymnedigter, der levede i anden halvdel af 500-tallet. Ved en rejse over Alperne i 565 beskriver han, hvordan han passerer Baivaria ved Lech (Liccam Baivaria/Liccam Bojovaria). Han beretter endvidere, hvordan en Bajoarius eller Baiovarius kontrollerede vejen sydpå omkring Augsburg, og dermed forhindrede de farende i at rejse videre.

Eksterne henvisninger 
Stadsmuseum Ingolstadt 
Privat hjemmeside om bajuvarerne
Shine a Light (film)

Shine a Light er en dokumentarfilm fra 2008, instrueret af Martin Scorsese, der følger to koncerter fra 2006 på rock ‘n’ roll-gruppen The Rolling Stones turne A Bigger Bang Tour . Den indeholder også billeder fra hele bandets karriere. Filmen har titlen efter The Stones sang af samme navn, der findes på bandets album Exile on Main St. fra 1972. Et album, Shine a Light, vil også blive udgivet i april 2008, fra pladeselskabet Universal med sangene fra filmen.  

Scorsese har filmet The Rolling Stones under deres optrædende i  Beacon Theater i New York City den 29. oktober og 1. november 2006. 

Filmmaterialet fra showet er spækket med backstage-materiale, historiske klip og nyere interviews med bandet. Endvidere medvirker forhenværende præsident Bill Clinton. Filmen viser også Jack White, Buddy Guy og Christina Aguilera optræde med bandet. 

Filmen var originalt planlagt til at blive udgivet den 21. september 2007, men Paramount Classics udsatte udgivelsen til april 2008.  

Verdenspremieren for filmen blev på den 58. udgave af Filmfestivalen i Berlin, den 7. februar 2008 .

Musikken 

Filmen blev filmet over to nætter. Alle sangene er skrevet af Mick Jagger og Keith Richards, undtaget hvor andet er skrevet:

Jumpin' Jack Flash 
Shattered 
She Was Hot 
All Down the Line 
Loving Cup – med Jack White
As Tears Go By (Jagger/Richards/Oldham)
Some Girls 
Just My Imagination (Running Away with Me (Norman Whitfield/Barrett Strong)
Far Away Eyes 
Champagne & Reefer (Muddy Waters) – med Buddy Guy
Tumbling Dice 
 Band introduktion 
You Got the Silver – sang af Keith Richards
Connection – sang af Keith Richards
Sympathy for the Devil 
Live with Me – med Christina Aguilera
Start Me Up 
Brown Sugar 
(I Can't Get No) Satisfaction 
Shine a Light

Martin Scorsese har hyppigt brugt The Rolling Stones musik i sine film, Mick Jagger gjorde grin med at:” Shine a Light måske er den eneste Scorsese film hvor "Gimme Shelter" ikke er på dens soundtrack ” .

Eksterne henvisninger 
 
 Officiel Hjemmeside 
 Anmeldelse af Shine a Light
 Officiel soundtrack CD

Fodnoter 

Amerikanske film fra 2008
Rolling Stones-film
Musikfilm fra USA
Engelsksprogede film
Film instrueret af Martin Scorsese
Aniene

Aniene (latin Anio, tidligere kallet Teverone) er en flod i Lazio i Italien. Den strømmer ned fra bjergene ved Trevi nel Lazio og vestover forbi Subiaco, Vicovaro og Tivoli, før den munder ud i Tiberen. I antikken havde romerske akvadukter sine kilder enten fra Aniene eller fra tilløbende vandløb.

Henvisninger 

 http://www.humnet.ucla.edu/humnet/horaces-villa/glossary/Anio.gloss.html
 Historien om Simbruina Stagnaand og kunst i Subiaco

 Galleri 

Floder i Italien
Shine a Light (album)

Shine a Light er et soundtrack fra The Rolling Stones til Martin Scorsese dokumentarfilm af samme navn, og den blev udgivet den 1. april 2008. To forskellige versioner af albummet blev udgivet, et dobbeltalbum og en single disc udgave.

Historie 

Shine a Light er det tredje dobbeltalbum der bliver udgivet af The Stones, de to andre er Love You Live (1977) og Live Licks (2004). Denne udgivelse, ligesom de to andre, indeholder kun klassiske Stones sange, og inden fra deres album A Bigger Bang fra 2005. Albummets trackliste indeholder næste alle de sange som blev spillet de to dage som filmen blev optaget, udentaget "Undercover of the Night" og "Honky Tonk Women."

Ligesom i de fleste nyere Stones live albummer har Shine a Light også gæsteoptrædende fra Jack White, fra The White Stripes, der synger sammen med Mick Jagger på "Loving Cup", sangerinden Christina Aguilera synger med på "Live with Me", mens Buddy Guy spiller på Muddy Waters sang "Champagne and Reefer" .

Spor 

Alle sangene er skrevet af Mick Jagger and Keith Richards udtaget hvor andet er påført.

Trackliste for dobbeltalbummet

Disc 1 

"Jumpin' Jack Flash"
"Shattered" 
"She Was Hot"*
"All Down the Line"*
"Loving Cup"*
 sammen med Jack White 
"As Tears Go By"* (Jagger/Richards/Oldham)
"Some Girls"*
"Just My Imagination" (Norman Whitfield/Barrett Strong)
"Far Away Eyes"* 
"Champagne & Reefer"* (Muddy Waters)
 med Buddy Guy
"Tumbling Dice" 
Band introduktion
"You Got the Silver"*
"Connection"*

Disc 2 

"Sympathy for the Devil"
"Live with Me"
 sammen med Christina Aguilera
"Start Me Up" 
"Brown Sugar" 
"(I Can't Get No) Satisfaction"
"Paint It, Black" 
"Little T&A"* 
"I'm Free" 
"Shine a Light" 
 *''Første gang udgivet på et officielt live album.

Trackliste for single disc editon 

"Jumpin' Jack Flash" 
"She Was Hot" 
"All Down the Line" 
"Loving Cup"
"As Tears Go By" 
"Some Girls" 
"Just My Imagination" (Whitfield/Strong)
"Far Away Eyes" 
"Champagne & Reefer" (Waters)
Band introduktion
"You Got the Silver" 
"Connection" 
"Sympathy for the Devil" 
"Live with Me" 
"Start Me Up" 
"Brown Sugar"

Eksterne henvisninger 

 Officielle udgivelse fra RollingStones.com

Fodnote 

Livealbum fra 2005
Rolling Stones-livealbum
Christian Müller

Christian Müller (født 1. marts 1982) er en tysk tidligere professionel cykelrytter, som bl.a. cyklede for det professionelle cykelhold Skil-Shimano. I 2003 blev han tysk U23-mester i landevejscykling, og året efter blev han både tysk mester og europamester i enkeltstart for U23.

Eksterne henvisninger  

Mandlige cykelryttere fra Tyskland
Asmus Jacob Carstens

Asmus Jacob Carstens (født 10. maj 1754 i Skt. Jørgen ved Slesvig by, død 25. maj 1798 i Rom) var en dansk-tysk kunstmaler. 

Efter skolegangen i Slesvig Domskole gik han 18 år gammel i vintapperlære i Egernførde. I 1776 rejste han til København for at studere ved Det Kongelige Danske Kunstakademi. Hans store stilistiske forbilleder blev her renæssancemalerne Michelangelo Buonarroti og Raffaello Santi. Samtidig studerte han antikkens forfattere Homer, Sofokles, Platon og senere forfattere som Dante, Shakespeare og Ossian. På grund af uoverensstemmelser med akademiets ledelse påbegyndte Carstens 1783 en rejse til Italien. Efter opholdet i Norditalien rejste han til Lübeck, hvor han levede af at male portrætter. Carstens opholdt sig i Lübeck til 1788. 

I 1788 og 1789 udstillede Carstens i Berlin og modtog en pris fra byens kunstakademi. I 1790 blev han udnævnt til professor ved kunstakademis tegneklasse. I 1792 modtog Carstens et stipendium til Rom. Han besluttede at blive i Rom og brød med akademiet i Berlin. Han døde i Rom i 1798 af en lungelidelse. Carstens blev med sit nyklassicistiske maleri et forbillede for mange danske og tyske kunstnere i Rom. Blandt dem var også Bertel Thorvaldsen.

I København findes et monument for Asmus Jacob Carstens.

Eksterne henvisninger 
 

 Statue for Carstens i København 
 

Malere fra Danmark
Personer fra Slesvig by
Klassicistiske malere
Danskere i 1700-tallet
Personer i Dansk Biografisk Leksikon
Arendalsvej (Silkeborg)

Arendalsvej er en vej i Gødvad i Silkeborg. Den består dels af en central vej fra Østre Højmarksvej og dels af en mængde mindre sideveje, der udgår fra den centrale vej, men som har samme navn. Vejen er især præget af etagebyggeriet Dybkærparken. Dybkærskolen og Gødvadhallen er blandt vejens mest fremtrædende bygninger. 

Arendalsvej blev anlagt i slutningen af 1970'erne. Den ligger i et kvarter hvor flere af gaderne har navne efter nordiske byer. Arendalsvej er således opkaldt efter den norske by Arendal, der er en af Silkeborgs venskabsbyer.

Kilder 
Kilde: Vej- og Trafiksektionen, Teknisk Afdeling i Silkeborg Kommune, Silkeborg Bibliotek.

Gader i Silkeborg
Finn Aaberg

Finn Aaberg (født 1. maj 1940, død 19. maj 2015) var borgmester i Albertslund Kommune 1978-2009, valgt for Socialdemokraterne.

Aaberg, der var uddannet i kemi og biokemi (cand.scient.pharm.) fra Københavns Universitet, var medlem af kommunalbestyrelsen i Albertslund Kommune siden 1970 og borgmester siden 1978. Han var desuden medlem af og formand for DR's bestyrelse 1995-2002. I perioden 2007-2013 formand for Movia.

I udlændingedebatten markerede Aaberg sig som en af de socialdemokratiske borgmestre, der efterlyste en mere åben debat, og foreslog blandt andet et forbud mod familiesammenføringer.

Finn Aaberg var far til Hjalte Aaberg. Han døde 19. maj 2015 efter længere tids sygdom.

Kilder 

Borgmestre fra Socialdemokraterne
Personer fra Albertslund
Medlemmer af DRs bestyrelse (tidligere Radiorådet)
Danskere i 1900-tallet
Danskere i 2000-tallet
Farmaceuter fra Danmark